cyanic-selkie/wikianc huggingface dataset:
Huiluvarikset (suku)
Huiluvarikset (Cracticus) on leijujen heimoon kuuluva lintusuku. Huiluvarikset elävät Oseaniassa ja ovat närhen ja mustarastaan kokoluokkaa. Ne ovat pääasiassa hyönteissyöjiä ja varastoivat saaliitaan orapihlajan tai muiden piikkipensaiden piikkeihin lepinkäisten tapaan. Huiluvaristen sukua pidetään lepinkäisten vastinsukuna Oseaniassa, josta lepinkäiset puuttuvat, lukuun ottamatta yhtä lajia Papua-Uudessa-Guineassa.
Tanja Leinonen
Tanja Kristiina Leinonen (ent. Lepikko, s. 10. huhtikuuta 1975 Rauma) on suomalainen korkeushyppääjä. Hän edustaa Jyväskylän Kenttäurheilijoita ja hänen valmentajinaan toimivat Aki Mäentakanen sekä Seppo Haavisto. Kalevan kisoista Leinonen on saavuttanut kolme hopeaa korkeushypystä; vuosina 1993, 1996 sekä 1997. Lisäksi hän on sisäratojen SM-kisoista voittanut korkeushypyn kultaa vuonna 1997 sekä hopeaa vuonna 1996. Nykyisin Leinonen kilpailee pääasiassa veteraanisarjoissa ja on myös näissä kilpailuissa menestynyt SM-mitalien arvoisesti. Vuonna 2012 hän voitti pronssia veteraanien MM-hallikisoissa.
HIV-rokote
Laajavaikutteiset vasta-aineet (bNAbs)
Laajavaikutteiset vasta-aineet (bNAbs) tehoavat suurimpaan osaan HIV-kannoista. Niiden tehokkuus ja turvallisuus on osoitettu esikliinisissä ja kliinisissä tutkimuksissa. Hoidon teho perustuu hoidon kohdentamiseen viruksen muuntumattomiin osiin.
Antonia Brico
Bricosta tehtiin vuonna 1974 dokumenttielokuva Antonia: A Portrait of a Woman. Tekijöihin kuuluivat Jill Godmilow ja Bricolta aiemmin opetusta saanut kansanlaulaja Judy Collins.
Heiko Herrlich
Ura pelaajana
Herrlich pelasi Bundesliigasa urallaan 258 ottelua ja teki 76 maalia. Hän aloitti pitkän uransa Bayer 04 Leverkusenissa 1989. Hän voitti seuran kanssa Saksan cupin mestaruuden kaudella 1992/93, mutta ei itse ollut kentällä loppuottelussa Hertha Berlinin kakkosjoukkuetta vastaan. Kauden jälkeen Herrlich jätti Leverkusenin ja siirtyi Borussia Mönchengladbachiin.
Ura valmentajana
Lokakuussa 2009 Saksan jalkapalloliitto vapautti Herrlichin tehtävistään ja hän siirtyi Bundesliigassa pelaavan VfL Bochumin päävalmentajaksi. Pesti jäi kuitenkin lopulta lyhyeksi, sillä Herrlich sai potkut huhtikuun lopussa 2010 vain pari päivää ennen kauden toiseksi viimeistä sarjakierrosta.
Magnus Bäckstedt
Vuonna 2002 Bäckstedt aloitti Team Fakta -joukkueessa voittaen GP Fayt le Franc -kilpailun ja Ruotsin mestaruuden. Seuraavana vuonna hän oli toinen Italian ympäriajon 15. etapilla, voitti saman kilpailun Intergiro-välikirikilpailun ja Ruotsin aika-ajomestaruuden.
Hijazin rautatie
thumb|[[Hijazin rautatieasema Damaskoksessa.]] Hijazin rautatie oli Osmanien valtakuntaan kuulunut rautatie, joka kulki Damaskoksen ja Medinan välillä, ja johon kuului myös sivulinja Daraan ja Haifan välillä. Se oli osa Osmanien rataverkostoa, ja rakennettiin jatkamaan Istanbulista Damaskokseen kulkenutta rautatietä. Rautatie palveli sotilaallisten, poliittisten ja taloudellisten tehtävien lisäksi uskonnollisia tehtäviä helpottaen muslimien vuosittaista hadž-pyhiinvaellusta. Ensimmäisen maailmansodan syttyminen keskeytti radan rakennustyöt, eikä sitä koskaan jatkettu alkuperäisen suunnitelman mukaan Mekkaan saakka. Sodan aikana rautatie joutui jatkuvasti arabikapinallisten hyökkäyksen kohteeksi, ja sodassa syntyneiden vaurioiden seurauksena rautatie pääsi paikoitellen rappeutumaan sodan jälkeen.
Arvonmääritys
Arvonmäärityksen vakiintunut lähtökohta on yrityksen taloudellista historiaa tarkasteleva lähestymistapa. Yrityksen ympäristötekijät ja immateriaalinen substanssi ovat olennainen osa arviointia.
Bupropioni
Farmakologia
Bupropionin ensisijaisen farmakologisen vaikutuksen arvellaan tutkimuksien perusteella olevan dopamiinin ja noradrenaliinin vapauttaminen ja takaisinoton estäminen sekä nikotinergisten asetyylikoliinireseptoreiden antagonismi. Lääketieteellisesti bupropioni on ei-trisyklinen masennuslääke, joka eroaa perustavanlaatuisella tavalla muista yleisesti määrätyistä antidepressanteista kuten selektiivisistä serotoniinin takaisinoton estäjistä.
Gustaf Werner Wilskman
Wilskman oli hovioikeuden asessorina Viipurissa 1892–1897, Salmin ja sittemmin Kurkijoen tuomiokunnan tuomarina 1897–1905 ja senaattorina Suomen senaatin oikeusosastolla 1905–1909.
Kelan talo (Tampere)
Talo edustaa maltillista postmodernismia. Julkisivu on pesubetonia, ja elementtisaumat ovat näkyvissä. Materiaalivalinnat ovat aikakaudelle tyypillisiä. Toisaalta rakennus pyrkii myös sulautumaan ympäristöönsä, sillä siinä on samoja piirteitä kuin naapuritaloissa: ikkunoiden rytmi ja mittakaava on saatu viereisestä Sandbergin talosta, ja ensimmäisen kerroksen pylväskäytävä mukailee Keskusvirastotalon tyyliä.
Mario Biaggi
pienoiskuva|Mario BiaggiMario Biaggi (26. lokakuuta 1917 New York – 24. kesäkuuta 2015 New York) oli yhdysvaltalainen demokraattisen puolueen poliitikko.
Satulavuokkokala
Käyttäytyminen ja lisääntyminen
thumb|120px|left|Satulavuokkokaloja ja merivuokko Itä-Timorissa Satulavuokkokalat elävät symbioosissa merivuokon kanssa. Sen suosimia lajeja ovat Stichodactyla haddoni ja Heteractis crispa.
Liiketoimintayksikkö
Liiketoimintayksikkö on juridisen tai fyysisen henkilön omistama liiketoiminnan harjoittamista varten muodostama kokonaisuus, joka koostuu toimitiloista, tuotantovälineistä, henkilöstöstä, myytävistä tuotteista ja palveluista sekä toiminnan vaatimista immateriaalisista oikeuksista. Synonyymi termille on toimipaikka.
Kaarlo Sarkko
Koulutus ja ura
Sarkko kirjoitti ylioppilaaksi Töölön yhteiskoulusta 1956 ja suoritti Helsingin yliopistossa lainopin kandidaatin tutkinnon 1959. Hän suuntautui alusta alkaen tutkijan uralle opiskellen 1961–1962 Yhdysvalloissa Columbian yliopistossa New Yorkissa, jossa hän suoritti Master of Comparative Law -tutkinnon. Vuosina 1962–1963 Sarkko toimi Halikon tuomiokunnan notaarina ja 1963 Suomen Selluloosayhdistyksen palveluksessa. Turun yliopiston valtiosääntöoikeuden ja kansainvälisen oikeuden assistenttina hän oli 1963. Lakitieteen lisensiaatiksi hän valmistui 1963 ja sai samana vuonna varatuomarin arvon. Oikeustieteen tohtoriksi hän väitteli 1969 Helsingin yliopistossa aiheenaan työrauhavelvollisuus.
Kaarlo Sarkko aloitti työuransa Helsingin yliopistossa vertailevan oikeustieteen laitoksen amanuenssina 1963–1964, jatkoi maa- ja vesioikeuden sekä työoikeuden tilapäisenä assistenttina 1964–1965 ja assistenttina 1965–1970. Käytännön kokemusta työoikeudesta hän sai jo väitöskirjavaiheessa toimiessaan työsopimuslakikomitean sihteerinä 1967–1969. Yliopistoura jatkui työoikeuden dosenttina 1969–1970, siviilioikeuden virkaatekevänä apulaisprofessorina 1969–1970, työoikeuden virkaatekevänä apulaisprofessorina 1970 ja apulaisprofessorina 1971–1975. Työoikeuden viransijaisena professorina Sarkko oli 1971–1973 ja työoikeuden henkilökohtaisena ylimääräisenä professorina 1975–1983.
O. K. Corralin taistelu
Tapahtumien kulku
thumb|Tombstonen kartta. Vihreällä on merkitty taistelupaikka Fremont Streetillä ja sen eteläpuoleisella pienellä tontilla. Keltaisella on merkitty O. K. Corralin hevosaitaus, josta taistelu sai nimensä. Aitauksen takaovi on Fremont Streetin puolella. Tapahtumasarja käynnistyi 25. lokakuuta, kun Ike Clanton ja Tom McLaury saapuivat laitumelta Tombstonen keskustaan. Clanton oli saluunassa syömässä lounasta, kun poliisipäällikön apulainen Doc Holliday käveli sisään ja alkoi härnätä häntä vetämään aseensa. Clanton häipyi paikalta. Seuraavana aamuna hänen kuultiin uhkailevan kaupungin lainvalvojia.
Kun joukkiot kohtasivat toisensa, he huutelivat ensin toisilleen, minkä jälkeen alkoi ammuskelu. Frank McLaury sai heti luodin vatsaansa ja Billy Clanton rintaansa. Ike Clanton pakeni viereiseen valokuvausliikkeeseen. Tom McLaury yritti ottaa kiväärinsä satulalaukusta mutta Doc Holliday ampui hänet haulikollaan.
Koko taistelu oli ohi 30 sekunnissa. Billy Clanton, Frank McLaury ja Tom McLaury saivat surmansa, mutta Ike Clantonin onnistui paeta. Doc Holliday oli saanut pienen haavan lantioonsa, Morgan Earpia oli ammuttu hartioihin ja Virgiliä pohkeeseen. Wyatt Earp selvisi vahingoittumattomana.
Myöhemmät tapahtumat
Joulukuussa 1881 Virgil Earp joutui väijytykseen ja haavoittui vakavasti. Seuraavana keväänä Morgan Earp ammuttiin kuoliaaksi. Hyökkäysten on arveltu olleen kosto O. K. Corralin tapahtumista. Syyllisiä ei koskaan tunnistettu varmasti, mutta Wyatt Earp jäljitti ja ampui Doc Hollidayn ja muiden apureidensa avustuksella neljä epäiltyä. Seriffi Behan etsintäkuulutti Earpin, joka jätti Arizonan huhtikuussa 1882.
Piia Pantsu
Ratsastusura
Vuonna 1993 hän siirtyi Ruotsiin ja on asunut siellä siitä lähtien. Pantsu sijoittui vuonna 1994 MM-kilpailussa viidenneksi pienikokoisella Cyna-tammallaan, jota kanssakilpailijat aluksi luulivat maskottihevoseksi, ja on siitä lähtien menestynyt useilla eri hevosilla (Cyna, Uppercut ja Ypäjä Karuso) niin EM- kuin MM-tasollakin. Pantsun tähän mennessä korkein saavutus on vuoden 2002 MM-kisoissa Espanjassa hevosella Ypäjä Karuso saatu pronssimitali.
Yksityiselämä
Pantsu asuu avoliitossa esteratsastajamiehensä Fredrik Jönssonin kanssa. Heillä on vuonna 2007 syntynyt poika.
Don Cutts
Ura
Kaudella 1979–1980 Cutts pelasi kuusi NHL-ottelua Edmonton Oilersissa. Hän pelasi kauden kuitenkin lähinnä IHL:ssä ja CHL:ssä. Kauden 1980–1981 Cutts pelasi Suomessa SM-liigaa Kiekkoreippaan riveissä. SM-liigakauden päätyttyä hän palasi CHL:ään Oklahoma City Starsin joukkueeseen.
Cutts lopetti uransa IHL-joukkue Muskegon Mohawksissa keväällä 1982.
Luka Magnotta
Oikeus tuomitsi Magnottan joulukuussa 2014 murhasta elinkautiseen vankeuteen, josta on mahdollista anoa ehdonalaiseen pääsyä 25 vuoden istumisen jälkeen. Hän sai lisäksi 19 vuoden vankeusrangaistuksen muista rikoksista.
Ruben Oskar Auervaara
Auervaara vietti elämästään yhteensä 26 vuotta eri vankiloissa.
Augustus
Gaius Julius Caesar Augustus (synt. Gaius Octavius Thurinus, myöh. Gaius Julius Caesar, yleisesti Augustus) (23. syyskuuta 63 eaa. – 19. elokuuta 14) oli Rooman ensimmäinen keisari (valtakausi 16. tammikuuta 27 eaa. – 19. elokuuta 14 jaa.). Augustus oli Julius-Claudius-suvun ensimmäinen keisari. Julius Caesar adoptoi hänet vuonna 44 eaa. ja nimitti seuraajakseen.
Sextuksen ja Lepiduksen kukistuminen
left|thumb|Octavia Thurina Minor oli Octavianuksen sisar ja Marcus Antoniuksen neljäs vaimo. Antonius lähti Roomasta Octavian kanssa lokakuussa 39 eaa. Antoniuksen alaiset olivat kukistaneet Vähään-Aasiaan tunkeutuneet parthialaiset. Octavianuksen ja Sextuksen välit heikkenivät heti, kun Antonius oli lähtenyt. Syksyllä 39 eaa. Octavianus erosi Scribonasta, jonka kanssa hän oli mennyt naimisiin saadakseen Sextuksen puolelleen, ja meni pian naimisiin Livian kanssa. Italiassa oli vieläkin pula ruoasta, ja Octavianus syytti julkisesti Sextusta. Sota syttyi, kun Sextuksen laivaston päällikkö Menodorus loikkasi Octavianuksen puolelle 60 laivan ja kolmen legioonan kanssa. Octavianus sai myös valtaansa Sardinian ja Korsikan. Keväällä 38 eaa. käytiin kaksi suurta meritaistelua, Cumaen rannikolla ja Messinan salmessa. Octavianus kärsi tappion kummassakin taistelussa, mutta Sextus ei ottanut aloitetta vaan pysyi puolustuskannalla. Octavianus palasi Campaniaan. Octavianus pyysi nyt apua Antoniukselta, joka lupasi lähettää. Octavianuksen ja Sextuksen välinen sota heikentäisi molempia Antoniuksen kustannuksella. Octavianuksella oli ongelmia muuallakin. Galliassa oli syttynyt kapina, jonka Marcus Vipsanius Agrippa kukisti loppuvuodesta 38 eaa. Roomassa mellakat jatkuivat. Keväällä 37 eaa. Antonius palasi Italiaan neuvottelemaan Octavianuksen kanssa. Octavianus saapui Tarenteumiin tapaamaan Antoniusta. Loppukesästä miehet pääsivät yhteisymmärrykseen. Octavialla saattoi myös olla osuutensa neuvottelujen kulkuun. Antonius lupautui auttamaan Octavianusta Sextusta vastaan. Octavianus saisi laivoja Antoniukselta, ja Antonius puolestaan tulisi saamaan sotilaita Octavianukselta, hän aikoi nimittäin hyökätä Parthiaa vastaan. Antonius jätti 120 sotalaivaa Octavianukselle, mutta Octavianus ei lähettänyt tälle lupamiaan legioonia.
Octavianus valmistautuu sotaan Antoniusta vastaan
right|thumb|200px|Augustus virkamiehenä. Patsas korostaa kunnioitusta perinteistä hallitusmuotoa kohtaan. Octavianukselle oli selvää, että hän ja Antonius ajautuisivat pian sotaan. Sextuksen kukistumisen jälkeen Octavianuksella oli vallassaan 45 legioonaa, jotka kuitenkin olivat lähes valmiita kapinaan. Sotilaat olivat näet alkaneet uskoa Octavianuksen propagandaan, ja nyt kun sisällissota oli saatu päätökseen, sotilaat vaativat vapautusta palveluksesta. Octavianus tiesi kuitenkin pian tarvitsevansa joukkojaan Antoniusta vastaan. Lopulta vain pisimpään palvelleet, kaikki jotka olivat palvelleet Octavianusta Mutinan ja Philippin taisteluissa, päästettiin siviiliin. Kaikille saatiin järjestetyksi maata etupäässä Italiasta ja joillekin Galliasta. Lopuille sotilaille Octavianus lupasi 150 denariusta. Octavianus lupaili heille lisäksi sotasaalista Illyrian sotaretkeltä, jota hän suunnitteli. Roomassa Octavianus juhli ovation, ja hän vihjaili, että tasavalta saatettaisiin palauttaa, kunhan Antonius vain palaisi idästä. Sen jälkeen Octavianus järjesti Roomaan jonkinlaisen poliisivoiman ja määräsi Calvisius Sabinuksen kukistamaan Italiaa vaivaavat rosvojoukot. Octavianus antoi myös tavallisten virkamiesten toimittaa tavanomaisia tehtäviään vapaammin kuin aikaisemmin.
Sota Antoniusta vastaan
Kiristyvä tilanne johti sotaan miesten kesken 32 eaa. Aktionin taistelussa vuonna 31 eaa. Octavianus löi Antoniuksen ja Kleopatran, jotka pakenivat Egyptiin. Aktionia on usein pidetty historiallisena rajapyykkinä ja esimerkiksi Cassius Dio laski Rooman uuden hallitsijan ”monarkian” alkaneen tästä vuodesta. Egypti oli kuitenkin vielä valtaamatta, ja Octavianuksen joukot pääsivät sinne heinäkuussa 31 eaa. Aleksandria kaatui Octavianuksen piiritykselle 1. elokuuta, jonka jälkeen Antonius otti oman henkensä. Kleopatra joutui Octavianuksen vangiksi, mutta riisti hengen itseltään. Tarinan mukaan antamalla käärmeen purra itseään kuultuaan, että Octavianus aikoi esitellä kuningatarta triumfissa palattuaan Roomaan. Toisaalta Kleopatran kuolemasta oli hyötyä Octavianukselle, koska Egyptissä oli levotonta valloituksen jälkeen ja elossa ollut Kleopatra olisi voinut toimia keulakuvana kansannousussa Roomaa vastaan. Kleopatran ja Caesarin poika Caesarion murhattiin, mutta Antoniuksen ja Kleopatran lapset säästettiin.
Kuolema
thumb|200px|[[Augustuksen mausoleumi Roomassa]] Augustus kuoli 19. elokuuta 14 jaa. huomattavan pitkän hallituskauden jälkeen. Suetoniuksen mukaan hän olisi viimeisenä päivänään kutsunut ystävänsä luokseen ja kysynyt heiltä, oliko hän ”näytellyt elämänsä näytelmän hyvin”. Nämä vastasivat myöntävästi, minkä jälkeen Augustus olisi lausunut viimeisinä sanoinaan: ”Niinpä taputtakaa käsiänne.” Tästä on syntynyt lentävä lause Acta est fabula, [nunc] plaudite (suom. ”Näytelmä on päättynyt, [nyt] taputtakaa.”).
ISO 3166-2:AU
Koodit
Koodin ensimmäinen osa on ISO 3166-1 -standardin mukainen Australian maakoodi ”AU” ja toinen osa on aluekohtainen kaksi- tai kolmikirjaiminen tunnus.
Jyrsijät
Evoluutio
Varhaisimmat jyrsijäfossiilit ovat noin 56 miljoonan vuoden takaa, mikä näyttäisi tukevan ajatusta, että jyrsijät kehittyivät monien muiden nisäkäslahkojen tapaan dinosaurusten sukupuuton jälkeen. Jyrsijät kehittyivät samasta kantaisästä jäniseläinten kanssa. Varhaisimmat fossiilit ovat peräisin Pohjois-Amerikasta ja Aasiasta, mutta monet seikat viittaavat kuitenkin siihen, että jyrsijät olisivat peräisin Euroopasta ja kauempaa historiasta kuin 56 miljoonan vuoden takaa. Molekyylitutkimusten avulla jyrsijöiden alkuperä on sijoitettu jopa liitukaudelle 100–110 miljoonan vuoden päähän, mikä on poikkeuksellisen radikaali tulos verrattuna fossiililöytöihin. Sittemmin on saatu myös fossiililöytöjä tukevia molekyylitutkimuksia. Jyrsijöiden monofyleettisyyttä on ehditty kyseenalaistaa molekyylitutkimuksiin vedoten, mutta uudelleentehtyjen tutkimusten tulokset näyttäisivät kuitenkin tukevan monofyleettisyyttä. Jyrsijät lajiutuivat erittäin nopeasti eoseenikauden alussa sopeutumislevittäytymisen kautta, mikä selittää sen, miksi jyrsijöihin kuuluu poikkeuksellisen runsas määrä heimoja.
Keho
Intianjättioravan sukulaisen mustajättioravan häntä voi kasvaa metrinmittaiseksi, kun muilla jyrsijöillä se jää korkeintaan oman ruumiin pituiseksi (n. 20 cm). Maanalalla eläviltä lajeilta häntä usein puuttuu kokonaan ja maanpinnalla kuljeksivilla se on vain tynkä. Hännästä ei ole varsinaisesti mitään hyötyä lajeilla, jotka eivät tarvitse hyvää tasapainoa. Majavalla häntä on paljas ja leveä. Se käyttää sitä vedessä liikkumiseen ja vaaran uhatessa iskee sillä veteen varoittaakseen muita.
Paul Eber
Elämä ja työ
Eber kävi koulua Ansbachissa ja Nürnbergissä. Vuonna 1532 hän siirtyi Wittenbergin yliopistoon ja valmistui 1536 ja sai paikan filosofisessa tiedekunnassa opettajana. Hänet nimitettiin 1544 latinan kielen, sitten muiden vanhojen kielten ja lopulta luonnontieteiden professoriksi. Kaupungin saarnaajaksi ja superintendentiksi hänet nimitettiin 1558 ja 1559 hän sai teologian tohtorin arvon.
Polkurisakas
Lajin taksonominen asema on edelleen epäselvä, mutta alalajia maritima on pohjoismaisten tietojen perusteella tavattu Suomessakin lähinnä merenrannoilla. Tämä alalaji näyttää olevan riippuvainen pajuista kuten hanhenpajusta (Salix repens). Maritima-muotoa ei välttämättä liene tunnistettu vielä Suomesta, mutta sen sijaan tunnetaan muodot helobia – joskus suomennettuna nimellä rantarisakas, heterosperma, ja regularis.
Honor 4C
Kamera
Honor 4C:ssä on 13 megapikselin takakamera LED-salamalla. Etukameran tarkkuus on viisi megapikseliä. Honor 3C:llä voi ottaa videoita korkeintaan 1080p-laadulla ja 30 fps:n nopeudella.
Metsänätkelmä
Ulkonäkö
pienoiskuva|vasen Metsänätkelmä kasvaa usein tiheinä kasvustoina. Sillä on runsaasti haarova juuristo, ja sen maarönsyt ovat jopa useiden metrien mittaisia. Varret kasvavat enimmäkseen maan pintaa pitkin, mutta saattavat myös kiivetä muuhun kasvillisuuteen tukeutuen jopa metrin korkeuteen. Varsi muodostuu noin 10 cm pituisista jokseenkin suorista osista, joiden välisistä taitteista lehdet kasvavat. Varret ja lehtiruodit ovat leveälti siipipalteiset. Lehdet ovat parilehdykkäiset, mutta muodostuvat yleensä vain yhdestä lehdykkäparista. Lehdykät ovat 5–15 cm pitkiä, suikeita, yleensä varsin kapeita (1–2 cm). Lehdyköiden välissä lehtiruodin jatkeena on kärhi, joka on kärkiosastaan monihaarainen. Kukinnot on pitkien (15–20 cm), pystyjen, lehtihangoista lähtevien kukintoperien päissä olevia, 3–10-kukkaisia terttuja. Kukat ovat jopa kahden senttimetrin läpimittaisia. Teriö on punainen, yleensä siivet punaisimmat, venho ja purjeen ulkopinta vaaleimmat, jopa vihertävät. Palot ovat 4–7 cm pitkiä, ruskeita. Laji muistuttaa koristekasvina kasvatettavaa tuoksunätkelmää eli tuoksuhernettä (Lathyrus odoratus).
Levinneisyys
Suomessa metsänätkelmä on levinneisyysalueensa pohjoisrajoilla ja suosii valoisia, lämpimiä kasvupaikkoja, kuten harvapuustoisia rinteitä ja metsien aukkopaikkoja. Se viihtyy ravinteikkaalla maalla ja sietää varsin hyvin kuivuutta. Sen luontaisia kasvupaikkoja ovat rehevänpuoleiset, valoisat rinnemetsät, kuten maapohjaltaan riittävän hikevät harjumänniköt. Metsästä se voi levitä kuiville rinneniityille tai tieleikkauksiin. Metsänätkelmä on paikoin melko yleinen Etelä-Hämeessä, Etelä-Karjalassa ja Etelä-Savossa, erityisesti Salpausselkien liepeillä. Harvinaisena se kasvaa tämän alueen länsi- ja pohjoispuolilla Ahvenanmaalla, eteläisessä Satakunnassa, Pirkanmaalla, Keski-Suomen eteläosassa, Kuopion tienoilla ja Pohjois-Karjalassa eteläisimmässä osassa. Myös Suomenlahden rannikkoseudulla se on harvinainen.
Joensuu (vesistö)
Suisto eli delta
pienoiskuva|[[Niilin suisto näkyy satelliitista kolmion muotoisena viheriöivänä alueena.]] Joen suisto eli delta on suistotasangon alapuolelle muodostunut suistoalue. Sen pääasiallinen muodostumistapa on joen tavallinen sedimenttien kasautumisprosessi, jota tapahtuu kaiken aikaa. Tulvien aikana maa-ainesta kulkeutuu myös rantojen taakse, mikä selittää suistoalueen tasaisuuden. Kun maa-ainesta virtaa suistoalueen läpi ja kun tulvissa sitä kerrostuu maallekin lisää, pysyy alue tasaisena. Kerrostumien lisääntyessä suisto kohoaa vedenpintaan nähden. Etenkin tulvien aikana vallitsevien uomien rinnalle ja sivuille syntyy uusia uomia. Tällainen prosessi levittää suistoalueen tasankoa, ja suisto alkaa muistuttaa kolmiota.
Nimitystä ”delta” on käytetty alun perin Niilin suistosta, joka on suuren kolmion muotoinen. Ganges tuo Himalajalta runsaasti vettä ja sedimenttejä. Tämä näkyy Gangesin suistomaalla, joka on hyvin laaja. Samanlaisia suistoja on Indusjoella, Jangtse- ja Keltaisella joella , Mississippijoella ja Tonavalla Euroopassa.
Kallatis
Historia
300-luvulla eaa. Kallatis tuli Makedonian vallan alle. Lysimakhos vaati siltä paljon sotaveroja. Hellenistisen kauden alussa vuosina 313–310 eaa. Kallatis johti Lysimakhoksen vastaista symmakhiaa, jonka se oli muodostanut yhdessä seudun muiden kaupunkien kanssa. Lysimakhos valtasi kaupungin, jonka jälkeen sieltä pakeni ihmisiä Bosporoksen valtakunnan alueille. 200–100-luvuilla eaa. Kallatis joutui seudun paikallisten heimojen ahdistamaksi. Se joutui lopulta maksamaan näiden tarjoamasta suojelusta. Rahojen perusteella kaupunkia hallitsivat jossakin vaiheessa skyytit. Se säilyi kuitenkin edelleen merkittävänä kauppapaikkana.
Hannele Kylänpää
pienoiskuva|Kylänpään Eläimet-sarjaan kuuluva veistos vuodelta 2007, Kotka [[Sapokan vesipuisto.]] Hannele Kylänpää (s. 1948) on suomalainen kuvanveistäjä. Kylänpää opiskeli Taideteollisessa korkeakoulussa ja Kuvataideakatemian koulussa. Hänet tunnetaan etenkin lapsi- ja eläinaiheisista veistoksistaan.
Valkoinen kuningatar
Juoni
Elisabethin ja Edvardin suurin vihollinen on Lancaster-sukuun kuuluva Margaret Beaufort, joka on syvästi uskonnollinen nainen ja tekee kaikkensa saadakseen poikansa Henry Tudorin valtaistuimelle. Warwickin herttuan tytär Anne Neville joutuu olemaan osa isänsä suunnitelmia vallan kaappaamiseksi. Anne kuitenkin nai kuningas Edvardin nuoremman veljen Richardin, ja pyrkii itse valtaan.
Kazan (helikopteritehdas)
Kazan (, "Kazanin helikopteritehdas") on venäläinen helikoptereita valmistava yritys, joka toimii Kazanin kaupungissa Tatarstanissa.
Nykyisessä tuotannossa ovat Mil Mi-8MTV-5, Mil Mi-17V-5, Mil 172, Mil Mi-38 ja Ansat (myös sotilasversio Ansat-U).
Mithraculus sculptus
Mithraculus sculptus on pieni, kirkkaanvihreä taskurapulaji, jolla on karvaiset jalat. Se elää luonnossa Karibian koralliriutoilla. Sitä pidetään myös riutta-akvaarioissa, missä se on hyödyllinen kiusallisten kuplalevien syöjä. Englannin kielessä lajista on käytetty nimitystä emerald crab, ”smaragditaskurapu”.
Gaussin yksikköjärjestelmä
Vaihtoehtoiset yksikköjärjestelmät
SI-järjestelmä ovat nykyisin yli­voimaisesti yleisimmin käytetty järjestelmä. Teknisillä ja käytännöllisillä aloilla se on ollut lähes yleis­maailmallisessa käytössä jo vuosi­kymmeniä, mutta esi­merkiksi teoreettista fysiikkaa ja tähtitiedettä käsittelevässä tieteellisessä kirjallisuudessa Gaussin järjestelmä oli vallitseva vielä jokin aika sitten, nykyisin tosin yhä vähemmän. Erityisesti atomifysiikassa ja kiinteän olomuodon fysiikassa Gaussin järjestelmä oli vielä 1970-luvulla lähes yksinomaisessa käytössä, pääasiassa koska atomitasolla ei sähkökentän voimakkuutta ja sähkövuon tiheyttä voida pitää kahtena eri suureena, minkä vuoksi oli luonnollista, että niillä oli sama Gaussin järjestelmässä sama yksikkö ja lukuarvo.
Varauksen yksikkö
Sitä vastoin SI-järjestelmässä Coulombin laki on esitettävä muodossa: missä ε0 on sähkövakio (tyhjiön permittiivisyys), joka on dimensiollinen suure. Sen dimensio on varaus2 aika2 massa−1 pituus−3. Ilman tekijää ε0 tämän kaavan molemmat puolet eivät saisi SI-järjestelmässä samaa dimensiota. Sen sijaan Gaussin järjestelmässä vakiota ε0 ei itse asiassa edes ole (tai se on määritelmän mukaan 1). Tämä esi­merkki osoittaa, miten jotkin dimensiolliset luonnonvakiot voidaan poistaa fysiikan yhtälöistä määrittelemällä yksiköt sopivalla tavalla. SI-järjestelmässä 1/ε0 on samalla sähkövuon tiheyden ja sähkökentän voimakkuuden suhde, kun taas Gaussin järjestelmän rationalisoiduissa versiossa vuon­tiheys tyhjiössä on sama kuin sähkö­kentän voimakkuus.
Polarisaatio ja magnetoituminen
Muutkin polarisaatioon ja magnetoitumiseen liittyvät yksiköt määritellään Gaussin järjestelmässä toisin kuin SI-järjestelmässä. Erityisesti Gaussin järjestelmässä seuraavilla suureilla on sama dimensio: sähkökentän voimakkuus E, sähkövuon tiheys D, polarisaatiotiheys P, magneettivuon tiheys B, magneettikentän voimakkuus H ja magnetoituma M. On myös huomattava, että sähköinen ja magneettinen suskeptibiliteetti ovat sekä Gaussin että SI-järjestelmässä dimensiottomia suureita, mutta saman aineen suskepti­bili­teetit saavat eri luku­arvot eri järjestelmissä.
Yksiköt ja niiden nimet
Alla olevassa taulukossa on lueteltu sähkö- ja magneettisten suureiden nimet ja tunnukset Gaussin järjestelmässä sekä niiden suuruudet vastaavina SI-yksikköinä.
Huotari
Iisalmesta löytyy kylä nimeltä Huotari.
Etelä-Ateena
Alueyksikköön kuuluu sen nimen mukaisesti eteläinen osa Ateenan metropolialueesta. Alueyksikkö perustettiin vuoden 2011 alussa Kallikrates-suunnitelman myötä. Siihen sijoitettiin eteläinen osa tuolloin lakkautetusta Ateenan prefektuurista. Muut osat prefektuurista jaettiin Keski-Ateenan, Pohjois-Ateenan ja Länsi-Ateenan alueyksiköihin.
Tuusulan Palloseura
Tuusulan Palloseura (TuPS) on vuonna 1971 perustettu tuusulalainen jalkapalloseura. Seuran kotikenttä on Tuusulan urheilukeskus.
Jalkapallon lisäksi TuPSilla on ollut toimintaa jääkiekossa ja ringetessä.
Tomtning
Tomtning on Suomessa Suomenlahden, Ahvenanmaan ja Pohjanlahden väli- ja ulkosaaristossa sekä Ruotsissa ainakin Länsipohjan ja Norrlannin rannikolla tavattu historiallisen ajan muinaisjäännöstyyppi.
Erotuksena kokonaan puurakenteisista kalamajoista tomtningit muodostuvat kylmämuuratuista kiviseinistä, jotka on usein sijoitettu niin, että yhtenä tai kahtena seinänä on kallio tai siirtolohkare. Ainakin Ruotsissa jotkin tomtningeista on yhdistetty hylkeenpyyntiin, ja näin on arveltu voineen olla Suomessakin. 1600-luvulta alkaen tomtningit enimmäkseen korvautuivat puisilla kalatuvilla.
Ekholm
Ekholm on muun muassa seuraavien henkilöiden sukunimi:
Eat Me, Drink Me
Albumi ylsi Suomen virallisen listan sijalle 9.
Dargol
Dargol on myös Téran departementtiin kuuluva kunta.
Alíartos
Alíartos on Kreikan kaupunki sekä Alíartos-Thespiéen kunnan kunnallisyksikkö (Δημοτική Ενότητα Αλιάρτου, Dimotikí Enótita Aliártou) ja entinen itsenäinen kunta. Se sijaitsee Boiotian alueyksikössä Keski-Kreikan alueella. Koko kunnallisyksikön väkiluku on 6 094 ja varsinaisen Alíartoksen kaupungin väkiluku 4 402 (vuonna 2011).
Philip Broberg
Seuraura
Broberg teki miesten pääsarjadebyyttinsä Mestarien liigan avauskierroksella 30. elokuuta 2019 sveitsiläistä SC Berniä vastaan. Hänet merkittiin Skellefteåan kolmospuolustajapariin Filip Berglundin viereen. Broberg sai ottelussa jääaikaa 16.08 minuuttia. SHL-debyyttinsä hän teki runkosarjan avauskierroksella 14. syyskuuta 2019 IK Oskarshamnia vastaan. Broberg sai ottelussa jääaikaa 17.40 minuuttia ja hän keräsi teholukeman –1. SHL-uransa avausmaalin Broberg teki 29. helmikuuta 2020 Leksands IF:ää vastaan. Kaikkiaan hänen tulokaskautensa toi 45 runkosarjaottelussa tehot 1+7=8.
Maajoukkueura
Broberg pelasi alle 20-vuotiaiden MM-kilpailuissa vuosina 2019, 2020 ja 2021, joista vuoden 2020 turnaus päättyi pronssiin. Vuoden 2021 turnauksessa hän toimi Ruotsin kapteenina. Broberg teki turnauksen kaikki kolme syöttöpistettään avausottelussa Tšekkiä vastaan, jonka Ruotsi voitti lukemin 7–1. Hänet valittiin joukkueensa ottelun parhaaksi pelaajaksi.
Nojoud Ali
Nojoud Ali syntyi köyhään perheeseen Jemenin maaseudulla. Perheen taloudellisen tilanteen vuoksi hän joutui jättämään koulunsa kesken. Nojoudin ollessa yhdeksän tai kymmenen (lähteestä riippuen), hänen isänsä järjesti hänet naimisiin itseään kolme kertaa vanhemman miehen kanssa. Hän joutui kuitenkin heti uusien sukulaistensa pahoinpitelemäksi ja aviomiehensä raiskaamaksi. Vain kaksi kuukautta myöhemmin (2.4.2008) hän rikkoi paikallista perinnettä, karkaamalla ja hakeutumalla äitipuolensa ohjeistamana läheiselle oikeustalolle avioeroa varten. Oikeus myönsi hänelle avioeron 15.4.2008.
Avioeron jälkeen Nojoud palasi alkuperäisen perheensä luokse ja pääsi jatkamaan koulunkäyntiään syksyllä 2008 - suunnitelmissaan valmistua asianajajaksi.
Seven Sisters (Sussex)
thumb|Seven Sisters Seven Sisters on seitsemän vierekkäisen liitukivijyrkänteen muodostama kokonaisuus South Downsin alueella Englannin kanaalin rannalla East Sussexin kreivikunnassa. Jyrkänteet sijaitsevat Seafordin ja Eastbournen kaupunkien välissä Seven Sisters Country Park -luonnonpuistossa, joka on nykyisin osa South Downsin kansallispuistoa.
Keltahäiväkkä
Keltahäiväkkä (Bolbitius titubans) on kellomainen sitruunan- tai munankeltainen häiväkkälaji. Sen lakki on tahmea kostealla säällä. Jalka on valkoinen tai kellertävä. Heltat ovat vaaleat ja muuttuvat vanhemmilla sienillä ruosteensävyisiksi. Heltat ovat irtotyviset eli eivät kiinnity jalkaan. Itiöt ovat punaruskeat, sileät. Sieni kasvaa lannoitetuissa paikoissa, olkikasoissa, nurmilla ja lantakasoissa. Sienen maku ei ole erityisen karvas, mutta se ei ole ruokasieni. Keltahäiväkkä on yleinen sienilaji Suomessa.
Luettelo Atari 7800 -peleistä
Tämä on luettelo julkaistuista Atari 7800 -peleistä.
Bill Whelton
Ura
Whelton pelasi vuodet 1978–1981 Bostonin yliopistojoukkueessa. Hänet valittiin siellä tulokaskautensa 1978–1979 päätteeksi ECAC:n vuoden tulokkaaksi. Winnipeg Jets varasi Wheltonin 61. pelaajana NHL:n varaustilaisuudessa 1979. Hän pelasi joukkueessa kaksi NHL-ottelua viimeisen yliopistokautensa 1980–1981 lopulla.
Arkaainen hymy
pienoiskuva|[[Kuros|Kuroksen pää.]] Arkaainen hymy on antiikin Kreikan arkaaisen kauden kuvanveistolle tyypillinen veistosten kasvoilla oleva ilme, jossa suun reunat kääntyvät hieman ylöspäin. Arkaainen hymy tavataan sekä puettuja naisia eli koreita tai alastomia nuoria miehiä esittävien kurosten kasvoilla.
Sirba
Sirba on vesimäärältään Nigerin ensimmäinen merkittävä sivujoki Banin jälkeen. Suurin osa vedestä haihtuu ennen joen suuta. Garbe Kouroussa vuosina 1956–1977 mitattu virtaus on keskimäärin 21,9 kuutiometriä sekunnissa. Tammi-toukokuussa joki on lähes kokonaan kuiva.
Freetimelehti
Kansalliskirjaston julkaisutunnuksien perusteella Freetimelehti on ilmestynyt aiemmin tilauspohjaisena paperilehtenä. Ensimmäinen lehti ilmestyi vuonna 2005. Nykyään lehdestä ilmestyy printtilehti FREETIME ja verkkolehti.
Turvavyö
Yleisin käytettävä turvavyömalli on kolmipistevyö, jossa vyö on kiinnitetty kolmesta eri pisteestä ajoneuvoon. Vanhemmista ajoneuvoista saattaa löytyä kaksipistevöitä, ja kilpa-autoissa käytetään myös nelipistevöitä. Kaksipistevyö on osoittautunut huonoksi, koska se kulkee vain vyötärön yli jättäen ylävartalon suojaamatta. Vielä 2000-luvun alkupuolelle asti monissa automalleissa oli takaistuimen keskipaikalla kaksipisteturvavyö. Kolmipisteturvavyö tuli sittemmin pakolliseksi kaikilla istumapaikoilla.
Glam rock
Historia
Glam rockin suosion kausi päättyi vuonna 1975. Glam rock antoi vaikutteita esimerkiksi punkille ja heavy metalille. 1980-luvulla glam rock tuli uudestaan muotiin glam metalin muodossa. Sitä edustivat muun muassa Whitesnake, Mötley Crüe, Poison, Def Leppard ja Ratt. Tätä 1980-luvun glam-tyyliä, jossa oli myös punk-vaikutteita, on kutsuttu myös sleaze-tyyliksi tai glam and sleazeksi. Suomalainen Hanoi Rocks oli yksi tärkeimmistä vaikuttajista 1980-luvun glam metalin synnyssä.
1980-luvun lopun glam rock -vaikutteisiin artisteihin kuuluivat esimerkiksi Suede ja Pulp. Suomalaisia glam/sleaze-tyyliä 2000-luvulla edustaneita yhtyeitä ovat muun muassa Negative, Private Line, Jann Wilde, Naked ja Reckless Love.
Merkittäviä glam rock -albumeja
Kokoelmia:
Käenpesä
Sarjan esittäminen
Sarjaa esitettiin MTV3:lla maanantaisin kello 20. Sarjaa tehtiin kaikkiaan neljä tuotantokautta. MTV3-kanava aloitti 23. kesäkuuta 2008 sarjan uusinnat alusta alkaen siten, että joka arkipäivä esitettiin yksi jakso kello 18–19. Uusintoja esitettiin elokuun loppuun saakka, kunnes kanava palasi normaaliin ohjelmistoonsa kesätauolta. Uusinnat jatkuivat kesällä 2009, jolloin uusintoja esitettiin jokaisena arkiaamuna kello 10.10 alkaen.
Käsikirjoittajat
Aleksi Bardy, Pekko Pesonen, John Lundsten, Johanna Sinisalo, Sirpa Hyttinen, Kaisa Pylkkänen, Petja Peltomaa, Minna Mirha, Hanna Tiusanen, Miira Karhula, Risto Karhula, Antero Arjatsalo, Vesa Virtanen, Petri Repo, Eeva Tikka, Susanna Laaksonen, Outi Ikonen, Juuso Kalliala, Mikko Pöllä, Katja Jönsas, Vilja Roihu ja Tia Jaakkola.
Celtic League
Historia
Vuonna 1961 perustettu Celtic League kasvoi useista eri kelttiläisistä ryhmistä.
Celtic League perustettiin vuonna 1961 Walesilaisessa jokavuotisessa musiikkijuhlassa joka pidettiin Rhosllannerchrugogissa Wrexhamin lähellä Koillis-Walesissa. Perustajat olivat Gwynfor Evans ja J. E. Jones, jotka olivat walesilaisen nationalistiryhmä Plaid Cymrun johtajia. Skotlantilaiset osapuolet ja bretagnelaiset nationalistiryhmät osoittivat kiinnostusta ryhmää kohtaan.
Raisa Gorbatšova
Titarenkon perhe oli ukrainalainen ja kotoisin Tšernihivistä Pohjois-Ukrainasta, mistä oli kotoisin myös Mihail Gorbatšovin äiti.
Karin Thürig
Thürig on edustanut maataan vuosien 2004 ja 2008 kesäolympialaisissa ja voittanut molemmilla kerroilla pronssia maantieaika-ajossa.
Mubarak Abdallah al-Shamikh
Mubarak Abdallah al-Shamikh (myös Imbarek Shamekh, Embarek Shamekh, s. 15. toukokuuta 1952) on libyalainen poliitikko, maan yleisen kansankongressin pääsihteeri, valtionpäämies maaliskuusta 2009 tammikuuhun 2010. Hän oli aiemmin pääministeri 2000–2003.
Lepakot
Lepakot liitetään usein mytologiseen vampyyri-hahmoon ja tätä kautta veren imemiseen. Suurin osa (70 %) lepakoista on kuitenkin hyönteissyöjiä. Loput käyttävät ravinnoksi hedelmiä ja mettä sekä pienempi osa lihaa. Varsinaisia vertaimeviä lepakoita tunnetaan vain kolme lajia. Ne tekevät ihoon haavan ja imevät haavasta veren. Vain yksi laji, isoverenimijä, imee verta ihmisestä. Haavat ovat pieniä eivätkä yletä isoihin verisuoniin. Ruokavalionsa takia lepakot ovat tärkeitä pölyttäjiä ja kasvien siementen levittäjiä, eli ne ovat olennainen osa trooppisen vyöhykkeen kasvillisuuden biodiversiteetin ylläpitoa. Ne pääasiassa syövät hyönteisiä.
Taksonomia
Lepakkojen lahko Chiroptera on perinteisesti jaettu kahteen alalahkoon, suurlepakoihin (Megachiroptera) ja pienlepakoihin (Microchiroptera), joskaan tämä ei kuvaa millään tavalla alalahkojen fylogeneettistä eroa. Se ei myöskään kerro koko totuutta lajien suuruudesta, sillä muutamat pienlepakot ovat suurlepakkoja suurempia. Esimerkiksi Wilsonin & Reederin Mammal species of the World-teoksessa (2005) lepakoiden alalahkoista on luovuttu kokonaan. Nykyään vallitsevana teoriana on, että lepakot on monofyleettinen eli kaikki lajit ovat kehittyneet samasta kantamuodosta, mutta difyleettisen teorian tukijat näkevät suurlepakkojen olevan läheisempää sukua kädellisille kuin pienlepakoille.
Useimmat tutkijat, muun muassa Wilson & Reeder (2005) tunnustavat 18 heimon olemassaolon. Joidenkin tutkijoiden käsityksen mukaan heimoja olisi 19 ja vanhemmissa lähteissä heimoja on vain 17 kappaletta.
Ulkonäkö
Muiden nisäkkäiden tapaan lepakot ovat tasalämpöisiä, eli niiden omat ruumiintoiminnot tuottavat ruumiinlämpötilan, eivätkä ne näin ole riippuvaisia ympäristön lämpötilasta. Tämän lisäksi ne voivat hyödyntää vaihtolämpöisten tapaan ympäristön lämpöä tietyissä puitteissa, mikä tekee niistä heterotermisiä eläimiä. Se helpottaa osaltaan sydämen taakkaa, joka muutoin pumppaa levossakin erittäin nopeasti. Auringon lämpöä lepakot pystyvät hyödyntämään siipiensä suuren pinta-alan avulla.
Levinneisyys
Lepakkoja elää jokaisella mantereella Antarktista lukuun ottamatta. Lentokykynsä ansiosta ne ovat levittäytyneet monille merellisille saarille, jonne monet muut nisäkkäät eivät ole päässeet. Lepakkoja ei kuitenkaan tavata Pohjois-Venäjällä tai -Kanadassa eikä Grönlannissa. Mitä lähemmäs päiväntasaajaa mennään, sitä enemmän lepakkolajeja alueella todennäköisemmin elää. Etelä-Amerikan pohjoisosissa elää noin 120 ja Kaakkois-Aasiassa noin 100 eri lajia. Länsi-Afrikassa sitä vastoin lajeja on 97 ja Keski-Afrikassa 60. Suomessa lepakkolajeja on havaittu kolmetoista. Siipat (Vespertilionidae) on kaikista lepakoista laajimmille levinnyt sekä runsaslajisin heimo. Muutamilla lepakkolajeilla on havaittu kausittaista muuttoliikennettä. Syynä voivat olla sään kylmeneminen tai sopivan horrospaikan etsiminen.
Tropikamidi
thumb|left|300px|Tropikamidin aiheuttama silmäterän laajentuminen
By the Light of the Northern Star
By the Light of the Northern Star on färsaarelaisen Týr-nimisen viking/folk metal -yhtyeen viides täyspitkä studioalbumi. Se on konseptialbumi, jonka keskeisenä teemana on viikinkien vastarinta kristinuskon ajautuessa Skandinaviaan 900-luvulla.
Tonel
António Leonel Vilar Nogueira Sousa eli Tonel (s. 13. huhtikuuta 1980 Lourosa, Portugali) on portugalilainen jalkapalloilija. Hän edustaa kroatialaista Dinamo Zagrebia ja on pelipaikaltaan keskuspuolustaja.
HMS Conqueror (1911)
Valmistus
Alus tilattiin William Beardmore and Companyltä Dalmuirista, missä köli laskettiin 5. huhtikuuta 1910. Alus laskettiin vesille 1. toukokuuta 1911 ja otettiin palvelukseen 1. joulukuuta 1912.
Max (albumi)
Max on brittiläisen, Graham Parkerin taustayhtyeenä tunnetuksi tulleen The Rumourin ensimmäinen, vuonna 1977 julkaistu studioalbumi. Yhtye on Advancedalen artisteja. Levy on valmistettu Englannissa.
Levykannen valokuvan on ottanut Pete Kodick ja takakannen valokuvat yhtyeen viidestä jäsenestä konserttitilanteessa Keith Morris.
Kappaleet
Julkaisijat ovat Rock Mus. Co. Ltd. (A1), Cop. Con. (A2, A5, B2-B5), Big 3 Mus. Ltd. (A3), Island Mus. / Cop. Con. (A4) ja Jobete Mus. (UK) Ltd. (B1).
Muusikot
The Rumourin lisäksi levyllä soittavat puhaltimia:
Viikinkien hyökkäykset Galiciaan
Viikinkien ensimmäinen hyökkäys Espanjan alueelle tapahtui vuonna 844 jolloin Ramiro I oli Asturian kuningas. Hän keräsi armeijan Galiciasta ja Asturiasta ja ajoi viikingit tiehensä. Viikingit ehtivät kuitenkin tehdä pahaa tuhoa mm. A Coruñan ympäristössä. Viikingit eivät palanneet kotiinsa vaan jatkoivat ryöstöretkiään Lissaboniin ja Sevillaan. Samaan aikaan toinen viikinkijoukko taisteli voittoisasti alueella, josta tuli myöhemmin Normandia.
Anneli Tuominen
Tuominen on työskennellyt aiemmin Lontoossa Union Bank of Finland Ltd:ssä 1986–1990 ja Suomen Yhdyspankissa pankinjohtajana 1991–1996. Rahoitustarkastuksen palveluksessa hän oli 1996–2007 apulaisjohtajana ja markkinavalvontaosaston osastopäällikkönä ja 2007–2008 johtajana.
Finanssivalvonnan johtajan virkakausi on viiden vuoden mittainen, ja hänen kolmas virkakautensa alkoi helmikuussa 2019 mutta päättyi jo kesäkuussa 2022. Hänen seuraajakseen valittiin Tero Kurenmaa.
Akasiavarpuspöllö
Lajia tavataan useimmiten metsissä alavilla ja vuoristoalueilla sekä metsien reunamilla. Sitä esiintyy myös kosteissa pensastoissa. Se on osittain päivälintu, ja se syö lähinnä hyönteisiä, mutta toisinaan myös pieniä jyrsijöitä ja lintuja.
Luettelo Atari 5200 -peleistä
Tämä on luettelo julkaistuista Atari 5200 -peleistä:
Roxy Music (albumi)
Painokset
Levyn ensimmäinen CD-versio julkaistiin vuonna 1984. Suurin osa CD-versioista sisältää ”Virginia Plain” -kappaleen.
Rexim-Favor
Rexim-Favor on massasulkuinen konepistooli, joka suunniteltiin Rexim S.A. -yhtiössä Genevessä vuonna 1953. Vuonna 1957 aseen suunnitelmat myytiin Espanjaan, jossa sitä alkoi valmistamaan La Coruña -niminen tehdas. Turkkilaiset tekivät aseesta oman M-68-version, jota Turkin armeija käyttää vieläkin palveluskäytössä pienissä määrin.
Lapsiavioliitto
thumb|Lapsihäät keskiajalla. Lapsiavioliitto on avioliitto, jossa avioliiton jokin osapuoli on lapsi. Tässä tilanteessa lapsella tarkoitetaan tyypillisesti alaikäistä eli alle 18-vuotiasta henkilöä. Lapsiavioliitot ovat usein myös niin sanottuja järjestettyjä avioliittoja, joissa itse avioliiton solmimisesta ja koostumuksesta päättää jokin ulkoinen taho, tyypillisesti vanhemmat. Jos avioliitto on täysin ulkoisten tahojen määräämä, käytetään myös termiä pakkoavioliitto.
Lapsiavioliitto maittain
Pelastakaa Lapset -järjestön raportin mukaan Afrikassa noin 12 miljoonaa alaikäistä tyttöä menee vuosittain naimisiin. Yleisimpiä tyttöjen lapsiavioliitot ovat Nigerissä, Keski-Afrikan tasavallassa, Malissa, Mosambikissa ja Etelä-Sudanissa.
Francesco Borromini
Elämä
Francesco Borromini syntyi Sveitsin Bissonessa lähellä Luganoa. 1619 hän siirtyi Roomaan ja aloitti sukulaisensa Carlo Madernon alaisuudessa kivenveistäjänä Pietarinkirkon rakennustyömaalla. Myöhemmin hän pääsi Berninin työpajaan ja hankki kokemusta rakennussuunnittelusta ja -piirtämisestä.
Jääkenttä
Jääkenttä on vuoristojen lakiosassa oleva laaja jäätikkö, joka mukautuu alustan muotoihin ja on siten melko ohut. Se ei ole niin kupera kuin lakijäätikkö. Jääkenttä-nimitystä käytetään monesti väärin suurista mannerjäätiköistä, jotka ovat jääkenttiä paljon suurempia ja paksumpia. Suuria jääkenttiä ovat Beringin jäätikkö Alaskassa ja Patagonian jäätikkö Etelä-Amerikan eteläosissa. Jääkentän virtauskuvio riippuu lähinnä alustan muodosta. .
The Voice of Jazz
Muusikot
(B) Äänitetty Los Angelesissa 3. syyskuuta 1954
Norman Burton
Burton kuoli kuusi päivää ennen 80-vuotispäiväänsä liikenneonnettomuudessa lähellä Kalifornian ja Arizonan osavaltioiden rajaa.
Gakudō Takada
Takada aloitti kendōn 13-vuotiaana ja liittyi iaidō-opettajansa (Hiroshi) Matsuo Kenpūn (1903–1985) dōjōhon 15-vuotiaana. Vuodesta 1986 eli siitä lähtien kun hän sai 8. danin hän on käynyt Suomessa ja muissa Pohjoismaissa, Baltian maissa tai Bulgariassa opettamassa pari kertaa vuodessa. Hän on ollut hanshi iaidōssa vuodesta 1996 lähtien Dai-Nippon iaidō-renmeiltä ja 10. danin hän sai vuonna 2004. Lisäksi hänellä on kendōssa kyōshi 7. dan ja muissakin budō-lajeissa dan-arvoja.
Agnes Langenskjöld
Langenskjöld pääsi ylioppilaaksi Viipurin ruotsalaisen tyttökoulun (Viborgs fruntimmerskolan) jatkoluokilta 1905 ja valmistui filosofian kandidaatiksi 1911 sekä filosofian maisteriksi 1919. Hän oli vieraiden kielten opettajana eri kouluissa Helsingissä ja maaseudulla. Vuosina 1914–1919 Langenskjöld oli Vaasan ruotsalaisen yhteiskoulun ranskan ja venäjän kielen opettajana. Hän oli sitten Helsingin yliopiston kirjastossa harjoittelijana 1919–1920, amanuenssina 1910–1928, nuorempana alikirjastonhoitajana 1928–1945 ja vanhempana alikirjastonhoitajana 1945–1954.
Bror Niska
Bror Niskan vanhemmat olivat merikapteeni, Viipurin merikoulun johtaja Ivar Alfred Niska (1846-1903) ja Hilda Maria Elise Schlüter (1856-1934). Sisaruksista Adolf Niska oli oopperabaritoni, Ester Niska sopraano, Algoth Niska jalkapalloilija ja tunnettu salakuljettaja sekä Aina Niska tanssitaiteilija.
Johan Tanskanen
Kalajoella ollessaan Tanskanen julkaisi omalla kustannuksellaan vuonna 1880 lestadiolaisuutta arvostelleen pamfletin Hihhulilaisuus oikeassa karvassansa; sen esitys ja tarkastus. Kirjalla oli vaikutusta erityisesti sivistyneistön piirissä. Samaa lestadiolaisuuden arvostelua jatkoi Kuopion hiippakunnan piispa Gustaf Johansson vuonna 1892 ilmestyneessä kirjassaan Laestadiolaisuus.
Suomi-areena
2008
Areena-viikko päätettiin perjantaina yhteislaulutilaisuuteen, jossa Mikko Perkoila ja Jukka Kuoppamäki laulattivat punaisia ja valkoisia lauluja. Porin kaupungin 450-vuotisjuhlakonsertti veti yli 30 000 kuulijaa Kirjurinluodon Areenalla esiintyjinä olivat muun muassa Dingo, Eino Grön, Danny, Jorma Uotinen ja iso joukko porilaisia jazzin soittajia. Suomi-areenan yhteyteen luotiin TalviAreena, joka järjestettiin ensi kerran eduskunnan uudessa auditoriossa 10. helmikuuta 2008. Puhujina olivat pääministeri Matti Vanhanen, Metsäteollisuuden toimitusjohtaja Anne Brunila, valtiotieteiden maisteri Paavo Lipponen ja kirjailija Jarkko Tontti.
2015
Kymmenettä kertaa järjestetty Suomi-areena, 11.–17.2015, kokosi ennätysyleisön, 58 132 kävijää. Viikon aikana järjestettiin yli 160 tilaisuutta, joissa oli lähes 800 puhujaa. Keskustelujen teemoina olivat opetus ja kulttuuri. Pääyhteistyökumppaneina olivat opetus- ja kulttuuriministeriö sekä DNA. MTV lähetti Suomi-areenasta yhteensä 22 tuntia TV-lähetystä MTV3-kanvalle ja noin 200 tuntia sisältöä MTV:n Katsomoon.
2022
MTV3-kanavalla esitettiin festivaaliviikolla kolme iltojen politiikkaohjelmaa: SuomiAreena: Taitekohtia, SuomiAreena: Puheenjohtajatentti ja Presidentin kyselytunti SuomiAreenassa. Kyselytunti kuvattiin etukäteen tasavallan presidentin kesäasunnolla Naantalin Kultarannassa, jossa Sauli Niinistöä haastatteli MTV Uutisten toimittaja Jan Andersson. Puheenjohtajatentti ja Taitekohtia -ohjelmat lähetettiin suorana MTV3-kanavalla Kansalaistorilla sijaitsevalta MTV-lavalta. Tentin juonsivat MTV Uutisten toimittajat Eeva Lehtimäki ja Jaakko Loikkanen. MTV-lavalta lähetettiin aamuisin suorana myös Uutisaamu.
RN Agostino Bertani
Palvelus
Alus nimettiin 1921 Enrico Cosenziksi ja se luokiteltiin 1. lokakuuta 1929 torpedoveneeksi. Aluksen miehistö upotti aluksensa 27. syyskuuta 1943.
Saharusokas
Saharusokas (Entoloma serrulatum) on kupera sinimusta rusokaslaji. Sen heltat ovat aluksi sinertävänvaaleat, vanhemmilla sienillä punertavansävyiset. Jalka on sinimusta tai siniharmaa. Sieni kasvaa ruohikkoniityillä, tienvarsilla ja muilla vastaavilla kohtalaisen yleisenä koko Suomessa.
Vikträsk
Vikträsk on pinta-alaltaan Siuntion toiseksi suurin ja tilavuudeltaan Siuntion suurin järvi. Lisäksi se on Siuntion syvin järvi. Siuntiossa on myös toinen Vikträsk, se sijaitsee noin seitsemän kilometriä rannikon Vikträskistä pohjoiseen.
Şəmkirin piirikunta
Piirin kautta kulkee Bakun ja Tbilisin välinen rautatie sekä Bakusta Georgian rajalle johtava M1-valtatie. Seudun pääelinkeino on maatalous, joka on erikoistunut viljan, vihannesten ja hedelmien viljelyyn sekä maidon, lihan ja munien tuotantoon.
Mike Keenan
Michael Edward Keenan (s. 21. lokakuuta 1949 Bowmanville, Ontario) on kanadalainen jääkiekkovalmentaja, taustavaikuttaja ja entinen jääkiekkoilija. Hänellä on valmentajana kuudenneksi eniten voittoja NHL:n historiassa.
Onasandros
Teos toimi keskeisenä sotilaallisena lähteenä keisarien Maurikioksen ja Leon omille sotilaallisille teoksille. Morits Saksilainen käytti sitä ranskankielisenä käännöksenä ja piti sitä korkeassa arvossa.
Paluumatkaefekti
Kolme koetta
Kaksi ensimmäistä koetta perustuivat tosielämän tapahtumiin ja kolmas oli järjestetty laboratoriokoe. Ensimmäisessä tutkimuksessa joukko ihmisiä teki Veolian linja-autolla edestakaisen matkan joko isoon teemapuistoon tai messuille. Kokeeseen osallistui 69 bussimatkustajaa, joiden yhdensuuntaisen bussimatkan pituus vaihteli vajaasta puolesta tunnista kahteen tuntiin. Tutkimukseen osallistuneilla matkustajilla sekä meno- että paluumatka kestivät todellisuudessa yhtä kauan ja mukaan kyselyyn otettiin vain ne matkustajat, jotka pysyivät sekä meno- että paluumatkan hereillä. Paluumatkan jälkeen matkustajia pyydettiin vertaamaan paluumatkan kestoa menomatkan kestoon ja pyydettiin arvioimaan kestikö menomatka kauemmin kuin he olivat odottaneet. Tuloksena oli, että paluumatkaefekti oli selvästi olemassa ja mitä pidemmäksi matkustaja arvioi menomatkan, sitä lyhyemmäksi hän arvioi paluumatkan. Paluumatkaefektissä pääteltiin olevan kyse ihmisten odotusten ja todellisuuden välisestä ristiriidasta. Matkustajia pyydettiin myös muistelemaan havaitsivatko he paluumatkalla paljon vai vähän menomatkalta tuttuja paikkoja, tarkoituksena oli arvioida matkan tuttuuden vaikutusta paluumatkaefektiin. Tuloksena todettiin, että havaintojen vähäisyydellä tai runsaudella ei ollut vaikutusta ilmiöön. Ensimmäiseen osatutkimukseen osallistuneiden keski-ikä oli 33 vuotta, osallistuneista 57 oli naisia.